Protestul demarat de mai mulţi români în ultimele săptămâni la adresa PSD a trecut Oceanul Atlantic şi a ajuns până în New York, fiind afişat de patru români cu ocazia unui eveniment sportiv.

Totul a plecat de la un român care şi-a înmatriculat autoturismul în Suedia, cu un mesaj obscen la adresa partidului aflat la guvernare în România. Revenit în ţară în această vară, bărbatul în cauză a devenit vedetă peste noapte, pe internet fiind publicate mai multe imagini cu maşina sa.





Ulterior, mesajul a fost preluat şi afişat de români în diferite ipostaze, iar acum mesajul în cauză a ajuns în New York, pe MetLife Stadium, cu ocazia partidei amicale dintre Manchester City şi Liverpool, câştigată de cormorani cu 2-1.



Mesajele obscene la adresa PSD şi a preşedintele Camerei Deputaţilor, Liviu Dragnea, au fost afişate de patru tineri români stabiliţi în SUA şi publicate ulterior pe reţelele de socializare.